|  |
| --- |
| ***CENTAR ZA ODGOJ I OBRAZOVANJE DJECE I MLADEŽI – Karlovac, Banija 24*** |
| ***OBRAZLOŽENJE FINANCIJSKOG PLANA (2025.-2027.)*** |
|  |

|  |
| --- |
| Karlovac, prosinac 2024 |

Ravnatelj: Volodymyr Kubinskyy

Sadržaj

[1. UVOD 2](#_Toc188517048)

[2. SAŽETAK DJELOKRUGA RADA 2](#_Toc188517049)

[3. ZAKONSKE I DRUGE PODLOGE NA KOJIMA SE ZASNIVA PROGRAM RADA ŠKOLE 4](#_Toc188517050)

[4. PROSTORNI UVJETI 4](#_Toc188517051)

[5. OSNOVNI PODACI O ŠKOLI 6](#_Toc188517052)

[6. PLANIRANI PRIMICI I IZDACI za 2025.god. 7](#_Toc188517053)

[7. OBRAZLOŽENJE PROGRAMA, ODNOSNO AKTIVNOSTI I PROJEKATA 11](#_Toc188517054)

[8. CILJEVI PROVEDBE PROGRAMA U TROGODIŠNJEM RAZDOBLJU I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA 19](#_Toc188517055)

# UVOD

Financijski plan akt je Centra za odgoj i obrazovanje djece i mladeži kojim su utvrđeni njegovi prihodi i primici, te rashodi i izdaci u skladu s proračunskim klasifikacijama. Financijski se plan donosi i izvršava se u skladu s načelima jedinstva i točnosti proračuna, načelu jedne godine, uravnoteženosti, univerzalnosti, dobrog financijskog upravljanja i transparentnosti.

Pravilnik o planiranju u sustavu proračuna u primjeni je od proračunskog procesa za razdoblje 2025. – 2027. Odredbe Pravilnika odnose se na državni proračun, proračun jedinica lokalne i područne (regionalne) samouprave te **proračunske** i izvanproračunske **korisnike** državnog proračuna i **proračuna jedinica lokalne i područne (regionalne) samouprave** (upisani u Registar proračunskih i izvanproračunskih korisnika). Pravilnikom se propisuje:

- način primjene modificiranog novčanog načela, odnosno modificiranog obračunskog načela u postupku planiranja i izvršavanja proračuna i financijskog plana,

- izgled i sadržaj, dostava i objava proračuna odnosno financijskog plana, rebalansa proračuna i financijskog plana te

- uvjeti i pravila preraspodjele sredstava proračuna.

U ovom Pravilniku je po prvi puta uređen način primjene modificiranog novčanog načela, odnosno modificiranog obračunskog načela u postupku planiranja i izvršavanja proračuna/ financijskog plana propisan novim Zakonom o proračunu.

Sadržaj i izgled proračuna i financijskog plana propisan je člancima 14. do 24. te člancima 28. do 40. Pravilnika, a tablični prikaz dan je u prilozima uz Pravilnik.

U pogledu planiranja proračuna i financijskih planova **za 2025. i projekcija za 2026. i 2027. i nadalje**, u postupku definiranja ekonomske klasifikacije, koriste se računi iz novog Računskog plana te kod planiranja poslovnih događaja primjenjuju se odredbe novog Pravilnika - **Pravilnik o proračunskom računovodstvu i Računskom planu (Narodne novine, br. 158/23) .**

Člankom 31. Zakona o proračunu utvrđen je obvezni sadržaj obrazloženja financijskog plana koji sačinjavaju obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.

Obrazloženjem financijskog plana povezujemo Godišnji plan i program rada škole i školski kurikulum sa financijskim sredstvima potrebnim za njihovo ostvarivanje.

# SAŽETAK DJELOKRUGA RADA

Centar za odgoj i obrazovanje djece i mladeži je registriran kao osnovnoškolska ustanova kojoj je osnivač Grad Karlovac. Upisno područje Centra za odgoj i obrazovanje djece i mladeži nije strogo definirano. Upis učenika uglavnom se obavlja temeljem Rješenja Ureda državne uprave Karlovačke, Zagrebačke, Sisačko-moslavačke, Primorsko-goranske i Ličko-senjske županije tijekom cijele školske godine.

U Centru se provodi:

- odgoj i osnovno obrazovanje po posebnom programu (LMR)

- predškolski odgoj (LMR; UMR; TMR)

- srednje obrazovanje na razini niže stručne spreme

- odgoj i obrazovanje umjereno (UMR) i teže (TMR) mentalno retardirane djece i mladeži.

- radno osposobljavanje umjereno i teže MR djece i mladeži

- odgoj, naobrazba i skrb za djecu s autističnim poremećajima

- individualizirana senzo-motorna stimulacija, rehabilitacija, socijalizacija, skrb i njega za djecu i mladež s višestrukim teškoćama (cerebralnom paralizom i utjecajnim teškoćama)

- stručna pomoć i podrška odgoju i obrazovanju učenicima s teškoćama u razvoju u redovnom sustavu

- edukacijsko – rehabilitacijska potpora učenicima s teškoćama u razvoju u OŠ u koje su integrirana djeca s posebnim potrebama

- rehabilitacijski postupci u Centru

U Centru se odgajaju, obrazuju i rehabilitiraju polaznici odgoja i naobrazbe predškolskog uzrasta, učenici osnovne i srednje škole s teškoćama u razvoju. Nastava je organizirana sukladno programima predškolskog odgoja i naobrazbe, osnovnoškolskog odgoja i obrazovanja (u razredima i odgojno-obrazovnim skupinama za stjecanje osnovnih životnih kompetencija) te srednjoškolskog odgoja i obrazovanja u petodnevnom radnom tjednu sa slobodnim subotama. Za učenike srednje škole realizira se učenička praksa u radnim organizacijama i ustanovama.

Nastava se izvodi prema nastavnim planovima i programima i novim kurikulumima za učenike s teškoćama u razvoju koje je donijelo Ministarstvo znanosti i obrazovanja, operativnom Godišnjem izvedbenom odgojno-obrazovnom planu i programu rada te Školskom kurikulumu za školsku godinu 2024./2025. Centar se pridržava odredaba i smjernica Državnog pedagoškog standarda osnovnoškolskog sustava odgoja i obrazovanja, Pravilnika o osnovnoškolskom i srednjoškolskom odgoju i obrazovanju učenika s teškoćama u razvoju, Statuta Centra kao i pojedinih rješenja Stručnog povjerenstva o primjerenom programu obrazovanja nadležnih županijskih ureda za prosvjetu.

Ustanova organizira rad u dvije smjene. Za dva učenika organizirana je nastava u kući, dok za trećeg učenika, prema nedavno pristiglom rješenju, trenutno je raspisan natječaj. U Centru se redovito održava izborna nastava, dopunska i dodatne nastava i školsko športsko društvo.

Osnovni izvori financiranja škole jesu: državni proračun, proračun Grada Karlovca, prihod za posebne namjene (školska kuhinja, uplate učenika), pomoći, donacije.

Centar za odgoj i obrazovanje djece i mladeži Karlovac trenutno odgaja i obrazuje 124 učenika s teškoćama u razvoju predškolske, osnovnoškolske i srednjoškolske dobi s područja grada Karlovca, Karlovačke i drugih susjednih županija u Republici Hrvatskoj.

Učenicima s intelektualnim i drugim teškoćama u razvoju pružamo mogućnosti za postizanje najboljih ishoda odgoja i obrazovanja primjenom individualiziranih kurikuluma, uvođenjem inovativnih metoda i pristupa na temelju istraživanja, stručnog usavršavanja te iskustava rada posebnih ustanova u Europskoj uniji.

Za učenike s teškoćama u razvoju, osim odgoja i obrazovanja, ustanova pruža rehabilitacijske postupke (kineziterapiju, radnu okupaciju, senzornu integraciju, logopedske tretmane). U tom segmentu djelatnosti imamo određenih poteškoća zbog uskraćenih suglasnosti za veću satnicu kineziterapije u vrtiću i osnovnoj školi.

U Centru usklađeno radi stručni tim (stručni suradnici psiholog, socijalni radnik, dva logopeda, senzorni pedagog). Mjesto stručnog suradnika pedagoga trenutno nije popunjeno unatoč nekoliko uzastopno raspisanih natječaja (stalno zaposleni pedagog je na rodiljnom dopustu).

# ZAKONSKE I DRUGE PODLOGE NA KOJIMA SE ZASNIVA PROGRAM RADA ŠKOLE

Djelatnost osnovnog školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/11, 90/11, 16/12, 86/12, 126/12, 94/13, 152/14, 7/17, 62/18, 98/19, 64/20, 151/22) i Zakona o ustanovama (Narodne novine, broj 76/93, 29/97, 47/99, 35/08, 127/19, 151/22).

Zakon o proračunu (NN br. 144/21.) Pravilnik o proračunskim klasifikacijama (NN br. 26/10,120/13, 1/20) I Pravilnik o proračunskom računovodstvu i računskom planu (NN br. 124/14, 115/15, 87/16, 3/18, 126/19, 108/20)

Statut Centra za odgoj i obrazovanje djece i mladeži.

Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/15)

Godišnji plan i program rada za školsku godinu 2024./2025.

Školski kurikulum za školsku godinu 2024./2025.

# PROSTORNI UVJETI

Zahvaljujući rekonstrukciji i dogradnji poboljšani su prostorni uvjeti, ugrađen je lift, pristup zgradi bez barijera za osobe s teškoćama kretanja. U dograđenom dijelu zgrade smještene su prostorije za stručne suradnike, moderna kuhinja s prostranom blagovaonicom, multifunkcionalna dvorana, nove učionice.

Obnovljena i dograđena zgrada ustanove nekoliko godina je odgovarala potrebama kvalitetne implementacije odgojno-obrazovnog procesa i normama Državnog pedagoškog standarda u Republici Hrvatskoj. Međutim, u zadnje vrijeme u društvu kako na nacionalnoj tako i na lokalnoj razini uslijed drastičnog porasta učenika s autizmom uvelike se promijenila slika djece/učenika s teškoćama u razvoju, a ujedno i struktura polaznika Centra za odgoj i obrazovanje djece i mladeži Karlovac u predškolskom, osnovnoškolskom i srednjoškolskom programu odgoja i obrazovanja.

Bez obzira na to što je ukupni broj polaznika Centra ostao približno isti (123-125), struktura rada, raspoređivanje razreda i odgojno-obrazovnih skupina po prostorijama zahtijevaju novu organizaciju odgojno-obrazovnog i rehabilitacijskog procesa uz smanjenje broja polaznika u razredima i skupinama s devet na tri do pet kako to određuje Državni pedagoški standard osnovnoškolskog sustava odgoja i obrazovanja, (čl. 9).

Uslijed nastanka nove situacije koja je uvjetovana pozitivnim propisima i praktičnim potrebama organizacije rada Centar za odgoj i obrazovanje, u ustanovi je došlo do osjetnog pomanjkanja adekvatnih prostorija za svakodnevni rad i rehabilitaciju polaznika ustanove zbog čega smo ove školske godine prešli na dvosmjenski rad. U budućnosti problem nedostatka prostorija bit će sve vidljiviji i akutniji, pogotovo nakon donošenja novog zakona o odgoju i obrazovanju u osnovnoj školi koji obvezuje da sve škole, prema najavi, moraju raditi u jednoj jutarnjoj smjeni.

Rad s polaznicima predškolskog odgoja i naobrazbe koji se provodi u Centru za odgoj i obrazovanje djece i mladeži Karlovac zahtijeva poboljšanje prostornih i kadrovskih uvjeta. Sedamnaest polaznika s teškoćama u razvoju odgajaju se i rehabilitiraju u dvjema vrtićkim skupinama (trebalo bi ih biti četiri) u jednoj trodijelnoj prostoriji u kojoj se djeca rehabilitiraju, odgajaju, imaju fizičke aktivnosti, imaju u njoj i dva obroka dnevno. Svake pedagoške godine solidan broj kandidata za upis u vrtić Centra zbog nedostatka prostora i kadra ostaje neobuhvaćen tretmanima odgoja, naobrazbe i rehabilitacije te čine jednu dužu listu čekanja.

Stoga je ravnatelj uz suglasnost Školskog odbora višekratno slao osnivaču, Gradu Karlovcu, zamolbu da se u novonastaloj situaciji pronađe optimalno rješenje za dodjelu Centru za odgoj i obrazovanje djece i mladeži Karlovac neke veće zgrade koja će se moći rekonstruirati i prilagoditi za učenike s teškoćama u razvoju ili da se izgradi nova zgrada uz financiranje iz fondova EU-a, odnosno država EGP-a, koji su na raspolaganju u Republici Hrvatskoj. Postojeće prostorije i učionice već sada zahtijevaju temeljitu obnovu i prilagodbu.

U dvorištu Centra za odgoj i obrazovanje djece i mladeži Karlovac modernizirano je košarkaško i odbojkaško igralište, igralište s antitraumatskom podlogom za polaznike vrtića i učenike mlađe dobi te igralište s didaktičkom podlogom koje mogu u popodnevnim satima koristiti djeca iz kvarta Banija. U školskom dvorištu za učenike srednje škole u stambenom klimatiziranom kontejneru organizirana je rekreacijska teretana u kojoj se uz navedenu aktivnost provodi još i projekt suradnje s Medicinskom školom Karlovac (grupna kineziterapija, samozbrinjavanje učenika).

Kao odgojno-obrazovna institucija vrlo smo aktivno uključeni u međunarodnu suradnju između škola u Europi, provodimo EU projekte implementacijom kojih usavršavamo svoj rad i stručni pristup odgoju i obrazovanju učenika s teškoćama.

Centar za odgoj i obrazovanje djece i mladeži Karlovac ima 46 zaposlenih i 15 pomoćnika u nastavi. Centar ima dva učitelja-mentora, jednog ravnatelja-mentora i jednog izvrsnog savjetnika.

Svakodnevni prijevoz učenika-putnika odvija se školskim vozilom i vozilom Udruge osoba s invaliditetom Karlovačke županije, javnim i individualnim prijevozom. Grad Karlovac nam je financirao nabavu novog školskog vozila koje je u redovitoj službi prijevoza učenika.

Centar za odgoj i obrazovanje djece i mladeži Karlovac svojom djelatnošću, putem nastavnih, strukovnih i rehabilitacijskih programa uz pomno odabranu praksu u radnim organizacijama, gotovo savršeno ispunjava uvjete za daljnje zaposlenje maturanata Centra.

Kurikulum Centra teži ka tome da se što veći broj predškolaca pripremi za školovanje u redovnim uvjetima školovanja, da se učenici osnovne škole kvalitetno pripreme za nastavak školovanja u srednjoj školi, da učenici u odgojno-obrazovnim skupinama kvalitetno usvoje „školu života“ i da maturanti nakon završetka srednje škole u Centru budu pripremljeni za tržište rada. To usmjerenje je ovjenčano brojnim uspjesima na svakoj navedenoj dionici odgoja i obrazovanja.

Polaznici predškolskog odgoja i naobrazbe kao i učenici srednje škole nisu obuhvaćeni Odlukom Vlade Republike Hrvatske o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2024./2025., uslijed čega za njih potražujemo sredstva osnivača, Grada Karlovca, drugih županijskih gradova i općina te od roditelja. Za određeni broj učenika Centra priprema se posebna hrana (od bezglutenskih namirnica i u strogo izdvojenom suđu/posuđu, usitnjena hrana za konzumiranje i sl.).

Osim jačanja materijalne baze i prilagodbe Centra normama Državnog pedagoškog standarda, radimo na organizaciji i formiranju referalnog centra prema Pravilniku o odgoju i obrazovanju učenika s teškoćama u razvoju kako bismo naš Centar pripremili za budući centar potpore u kojem će se sa zadovoljstvom školovati i odgajati naši učenici, dok će zaposlenici zdušno slijediti i ostvarivati svoj životni poziv.

Otvorenost Centra jamči da smo sposobni odgovoriti izazovu vremena, poštujući interes i dignitet učenika s teškoćama.

# OSNOVNI PODACI O ŠKOLI

|  |  |
| --- | --- |
| Naziv škole: | Centar za odgoj i obrazovanje djece i mladeži  |
| Adresa škole: | Banija 24, Karlovac |
| Županija: | Karlovačka |
| Telefonski broj:  | 047 648-395, 047 648-548 |
| Internetska adresa: | http://www.coodm-ka.skole.hr/  |
| Šifra škole: | 04-034-010 |
| Matični broj škole: | 3123472 |
| OIB: | 82252820597 |
| Upis u sudski registar (broj i datum): | 08.05.1996. |
|  |  |
| Ravnatelj škole: | Kubinskyy Volodymyr |
| Broj učenika u Centru: | 107 |
| Broj učenika u predškolskimskupinama: | 17 |
| Broj učenika u osnovnoj školi 1.- 4. raz. | 21 |
| Broj učenika u osnovnoj školi 5.- 8. raz. | 18 |
| Broj učenika u srednjoj školi 1.-3. raz. | 16 |
| Broj učenika u OOS-a od 1 -.9. | 52 |
| Nastava u kući | 3 |
| Broj učenika u PSP (OŠ,OOS, SSŠ) | 26 |
| Broj smjena: | 2 |
| Početak i završetak nastave godine: | 09.09.2024.-13.06.2025. |
| Broj djelatnika | 46 + 15 pomoćnika u nastavi |
| Broj učitelja – defektologa | 20 |
| Broj učitelja predmetne nastave | 4 |
| Broj stručnih suradnika: | 5 |
| Broj mentora  | 3 |
| Broj izvrsnih savjetnika | 1 |
| Broj voditelja ŽSV | 1 |
| Broj računala u školi: | 26 |
| Broj specijaliziranih učionica: | 8 (TK, MMU, praktik., domać., SI, soba za opušt., CP, vrtić) |
| Broj općih učionica: | 13 |
| Broj športskih dvorana: | 1 napomena: preuređeni razred |
| Broj športskih igrališta: | 1 |
| Školska knjižnica:  | 1 |
| Školska kuhinja: | 1 |

Tablica 1, Osnovni podaci o školi

# PLANIRANI PRIMICI I IZDACI za 2025.god.

**Ukupni prihodi i primici planirani su u iznosu od 2.044.815 EUR.**

**OPĆI PRIHODI I PRIMICI**

* Prihodi iz proračuna (gradski proračun) za financiranje projekata (Ljetovanje u Selcu, Pomoćnici u nastavi, Sufinanciranje programa za djecu s teškoćama, Program prevencije, Nabava radnih bilježnica i sl.) planirani su u ukupnom iznosu od 91.820 EUR, konto 671.

**PRIHODI ZA POSEBNE NAMJENE**

* Prihode za posebne namjene sačinjavaju prihodi od sufinanciranja školske mliječne kuhinje, prihodi s naslova osiguranja, refundacije štete te sufinanciranje cijene prehrane djece predškolske dobi te učenika srednje škole iz drugih gradova i općina (isti se naplaćuje temeljem ispostavljenog računa). Planirani su u ukupnom iznosu od 8.000 EUR**,** konto 652.

**POMOĆI**

* Pomoći sačinjavaju prihodi iz nenadležnih proračuna (državnog i županijskog) kao i pomoći za decentralizirane funkcije, Pomoći temeljem sredstava EU i sl.

– Državni proračun - -od Ministarstva znanosti, obrazovanja i sporta - financiraju se materijalne troškove učenika s teškoćama u razvoju (OŠ i SŠ) – didaktika i prehrana te prijevoz učenika vlastitim automobilom ili školskim kombi vozilom; naknade za rad Županijskih stručnih vijeća, naknade Hrvatskog školskog sportskog saveza sl. u ukupnom iznosu 153.320 EUR. zatim prihodi za pokriće troškova polaznika predškolskog odgoja u iznosu od 9.300 EUR, prihodi za udžbenike i lektire u iznosu 4.500 EUR te prihodi za financiranje školske kuhinje učenika OŠ u iznosu 22.000 EUR.; sve konto 636.

- prihodi iz državnog proračuna za plaće i naknade plaće zaposlenima u iznosu od 1.578.000 EUR

- županijski proračun- 265 EUR

- pomoći temeljem prijenosa EU sredstava – za financiranje Mednog dana – 30 EUR

- pomoći iz državnog proračuna – ostalo ; namijenjen provođenju projekta Pomoćnika u nastavi u iznosu od 16.992 EUR

- pomoći temeljem prijenosa sredstava EU također namijenjeno projektu Pomoćnika u nastavi u iznosu 96.288 EUR

- Prihodi za decentralizirane funkcije – koji služe za financiranje redovne djelatnosti, režijskih i materijalnih troškova, u iznosu 61.000 EUR.

* Ukupno planirane pomoći iznose 1.941.695 EUR

**DONACIJE**

* Planirane su u iznosu 3.000 EUR.

**PRIHODI OD NEFINANCIJSKE IMOVINE**

* Planirani u iznosu od 300 EUR (prihod od prodanih stanova).

Slika 1, Grafikon Plan prihoda 2025

**Ukupni rashodi za 2025.god. planirani su u iznosu od 2.044.815,00 EUR.**

|  |  |  |
| --- | --- | --- |
| **3** | **Rashodi poslovanja** | **2.034.815,00** |
| **31** | **Rashodi za zaposlene** | **1.703.500,00** |
| 311 | Plaće (Bruto) | 1.409.000,00 |
| 312 | Ostali rashodi za zaposlene | 62.600,00 |
| 313 | Doprinosi na plaće | 231.900,00 |

Planirani iznosi za plaće odnose se na isplate zaposlenicima preko COP-a te na sredstva potrebna za isplatu plaće pomoćnicima u nastavi.

Pod ostalim rashodima za zaposlene obračunati su iznosi ostalih materijalnih prava iz Kolektivnog ugovora i po tom osnovu planirana je isplata oporezivog i neoporezivog dijela nagrada za zaposlene, darova za djecu , potpore za bolovanje i slučaj smrti, REGRES, BOŽIĆNICA te otpremnine za odlazak u mirovinu .

Izvor financiranja: Pomoći iz DP, Opći prihodi i primici, Pomoći iz EU

|  |  |  |
| --- | --- | --- |
| **32** | **Materijalni rashodi** | **189.795,00** |
| 321 | Naknade troškova zaposlenima | 68.765,00 |

Račun 321 - Naknade troškova zaposlenima čine rashodi za:

- Službena putovanja i to za dnevnice u zemlji i inozemstvu, kao i ostale troškove na službenom putu (prijevoz, cestarine i sl.)

- Naknade za prijevoz na posao i s posla, a rashodi su utvrđeni u skladu sa odredbama Kolektivnog ugovora- Stručno usavršavanje djelatnika

 Izvor: Pomoći iz DP, Opći prihodi i primici, Pomoći iz EU

|  |  |  |
| --- | --- | --- |
| 322 | Rashodi za materijal i energiju | 78.630,00 |

Račun 322 - Rashode za materijal i energiju čine rashodi za:

-Uredski materijal i ostale materijalne rashode i to za uredski materijal, stručnu literaturu, materijal i sredstva za čišćenje i održavanje, kao i za higijenske potrebe i njegu, te ostali materijal za potrebe redovnog poslovanja a kojeg u našem slučaju sačinjava didaktički materijal za učenike s teškoćama te materijal za izvođenje tehnologija (namirnice za učenike kuhare i sl.).

-Materijal i sirovine – sačinjavaju namirnice za školsku mliječnu kuhinju te ručak u produženom stručnom postupku i vrtiću.

-Energiju – električnu energiju, plin te gorivo za kombi.

-Materijal i dijelove za tekuće i investicijsko održavanje građevinskih objekata i opreme

-Sitan inventar i auto gume gdje sitan inventar pretežno čine skupe didaktičke igračke za djecu s posebnim potrebama.

-Radnu i zaštitnu odjeću i obuću

 Izvor: Svi izvori

|  |  |  |
| --- | --- | --- |
| 323 | Rashodi za usluge | 33.300,00 |
|  |  |  |

Račun 323 - Rashode za usluge čine rashodi za:

-Usluge telefona, pošte i prijevoza - čine ih rashodi za usluge telefona, telefaxa i interneta te poštarinu. Također dio iznosa sačinjavaju i troškovi prijevoza učenika s teškoćama- izdaci za prijevoz učenika s teškoćama na razne izlete i natjecanja.

-Usluge tekućeg i investicijskog održavanja građevinskih objekata, opreme te vozila

-Usluge promidžbe i informiranja.

-Komunalne usluge za vodu, odvoz smeća, kanalizaciju, vodne naknade, te dimnjačarske usluge i usluge deratizacije i dezinsekcije.

-Zdravstvene usluge – za liječničke preglede radi produljenja sanitarne iskaznice (svi djelatnici, detaljniji pregled s mikrobiol.analizom za kuharicu, medicinsku sestru i osoblje u predškolskim grupama). Također analiza hrane pripremljene u školskoj kuhinji i mikrobiološki brisevi inventara. Ove godine planiran je i sistematski liječnički pregled za 18-20 zaposlenika.

-Intelektualne i osobne usluge i to ugovori o djelu te ostale usluge – atesti od kojih se posebno ističu atesti zbog plinskog sustava grijanja. Također naknade odvjetniku za zastupanje.

- Računalne usluge koje čine rashodi za ostale računalne usluge -instaliranje softvera, podešavanje postavki i sl. a koje su potrebne školi jer škola nema zaposlenog informatičara.

-Ostale usluge – tiskarske, za registraciju vozila, nadzor objekta i sl.

Izvor: Proračun Grada, pomoći iz državnog proračuna i VP

|  |  |  |
| --- | --- | --- |
| 329 | Ostali nespomenuti rashodi poslovanja | 9.100,00 |

Račun 329 – Rashode za ostale nespomenute rashode poslovanja čine rashodi za:

- Premije osiguranja vozila (AO i kasko) te premije osiguranja objekta i opreme od požara i krađe

 -Reprezentaciju

- Članarine

- Pristojbe i naknade (HRT pristojba, ostale)

- Ostali nespomenuti rashodi poslovanja –

 Izvor: Proračun Grada, pomoći iz državnog proračuna

|  |  |  |
| --- | --- | --- |
| **37** | **Naknade građanima i kućanstvima na temelju osiguranja i druge naknade** | **141.400,00** |
| 372 | Ostale naknade građanima i kućanstvima iz proračuna | 141.400,00 |

Račun 372 Ostale naknade građanima i kućanstvima iz proračuna odnosi se na:

- naknade građ. i kućanstvima u novcu – za prijevoz učenika OŠ koje Ministarstvo prosvjete doznačuje mjesečno školi a škola isplaćuje roditeljima učenika s teškoćama na tekući račun, te za prijevoz predškolaca za koi sredstva doznačuje Grad Karlovac (Izvor: Grad, pomoći MZOS)

- naknade građ. i kućanstvima u naravi – za smještaj djece- škola plivanja u Selcu te prijevozučenika vanjskim prijevoznikom. (Izvor: Grad Karlovac, pomoći iz DP)

**38 Tekuće donacije 120,00**

381 Tekuće donacije 120,00

Račun 381 Tekuće donacije odnosi se na troškove opskrbe školskih ustanova higijenskim menstrualnim potrepštinama radi dostupnosti istih svim djevojčicama.

 Izvor: Državni proračun

|  |  |  |
| --- | --- | --- |
| **4** | **Rashodi za nabavu nefinancijske imovine** | **10.000,00** |
| **42** | **Rashodi za nabavu proizvedene dugotrajne imovine** | **10.000,00** |
| 422 | Postrojenja i oprema | 5.500,00 |
| 424 | Knjige, umjetnička djela i ostale izložbene vrijednosti | 4.500,00 |

Račun 422 Rashode za postrojenja i opremučine rashodi:

- za uredsku opremu i namještaj (poglavito računala)

- za komunikacijsku opremu

- za sportsku i glazbenu opremu

- za medicinsku opremu

- za uređaje, strojeve i opremu za ostalu namjenu – posebna oprema za učenike s teškoćama

 Izvor: Pomoći iz državnog proračuna, Grad.

Račun 424 – Rashodi za knjige i udžbenike

 Izvor: pomoći iz drž.pror.

Slika 2 Grafikon Plan rashoda 2025.

# OBRAZLOŽENJE PROGRAMA, ODNOSNO AKTIVNOSTI I PROJEKATA

**PROGRAM 6001 OSNOVNOŠKOLSKO OBRAZOVANJE**

**PROGRAM Osnovnoškolsko obrazovanje** planiran je u iznosu od 2.044.815,00 € eura.

**Aktivnost A600101 Materijalni i financijski rashodi poslovanja**

Navedena aktivnost prati rashode redovnog poslovanja škole. Evidentiraju se izdaci za materijal i energiju, školsku kuhinju, prijevoz učenika, usluge, troškovi službenih putovanja i sl. Troškovi se podmiruju s različitih izvora: Opći prihodi i primici proračuna, Prihodi za posebne namjene, Prihodi za decentralizirane funkcije, Pomoći iz državnog proračuna, Donacije. Ukupno je planirano 223.965,00 EUR.

|  |  |  |
| --- | --- | --- |
| **Aktivnost A600101** | **Materijalni i financijski rashodi poslovanja** | **223.965,00** |
| **Izvor 4.7.** | **Prihodi za posebne namjene - prihodi PK** | **8.000,00** |
| **3** | **Rashodi poslovanja** | **8.000,00** |
| **32** | **Materijalni rashodi** | **8.000,00** |
| 322 | Rashodi za materijal i energiju | 3.000,00 |
| 323 | Rashodi za usluge | 4.700,00 |
| 329 | Ostali nespomenuti rashodi poslovanja | 300,00 |
| **Izvor 5.4.** | **Pomoći izravnanja za OŠ - DEC** | **59.500,00** |
| **3** | **Rashodi poslovanja** | **59.500,00** |
| **32** | **Materijalni rashodi** | **59.500,00** |
| 321 | Naknade troškova zaposlenima | 5.500,00 |
| 322 | Rashodi za materijal i energiju | 28.000,00 |
| 323 | Rashodi za usluge | 23.000,00 |
| 329 | Ostali nespomenuti rashodi poslovanja | 3.000,00 |
| **Izvor 5.A.** | **Pomoći iz županijskog proračuna - PK** | **265,00** |
| **3** | **Rashodi poslovanja** | **265,00** |
| **32** | **Materijalni rashodi** | **265,00** |
| 321 | Naknade troškova zaposlenima | 265,00 |
| **Izvor 5.B.** | **Pomoći iz državnog proračuna - PK** | **153.200,00** |
| **3** | **Rashodi poslovanja** | **152.200,00** |
| **31** | **Rashodi za zaposlene** | **600,00** |
| 312 | Ostali rashodi za zaposlene | 600,00 |
| **32** | **Materijalni rashodi** | **21.600,00** |
| 321 | Naknade troškova zaposlenima | 1.000,00 |
| 322 | Rashodi za materijal i energiju | 17.700,00 |
| 323 | Rashodi za usluge | 2.200,00 |
| 329 | Ostali nespomenuti rashodi poslovanja | 700,00 |
| **37** | **Naknade građanima i kućanstvima na temelju osiguranja i druge naknade** | **130.000,00** |
| 372 | Ostale naknade građanima i kućanstvima iz proračuna | 130.000,00 |
| **4** | **Rashodi za nabavu nefinancijske imovine** | **1.000,00** |
| **42** | **Rashodi za nabavu proizvedene dugotrajne imovine** | **1.000,00** |
| 422 | Postrojenja i oprema | 1.000,00 |
| **Izvor 6.5.** | **Donacije - prihodi PK** | **3.000,00** |
| **3** | **Rashodi poslovanja** | **2.500,00** |
| **32** | **Materijalni rashodi** | **2.500,00** |
| 321 | Naknade troškova zaposlenima | 1.000,00 |
| 322 | Rashodi za materijal i energiju | 500,00 |
| 329 | Ostali nespomenuti rashodi poslovanja | 1.000,00 |
| **4** | **Rashodi za nabavu nefinancijske imovine** | **500,00** |
| **42** | **Rashodi za nabavu proizvedene dugotrajne imovine** | **500,00** |
| 422 | Postrojenja i oprema | 500,00 |

**Aktivnost A600106 Prevencija ovisnosti**

Za 2025.godinu planirana su sredstva u iznosu 3.000,00 EUR

|  |  |  |
| --- | --- | --- |
| **Aktivnost A600106** | **Prevencija ovisnosti** | **3.000,00** |
| **Izvor 1.1.** | **Opći prihodi i primici proračuna** | **3.000,00** |
| **3** | **Rashodi poslovanja** | **3.000,00** |
| **32** | **Materijalni rashodi** | **3.000,00** |
| 322 | Rashodi za materijal i energiju | 500,00 |
| 323 | Rashodi za usluge | 2.500,00 |

 Planirana je nabava materijala za radionice te savjetovanja za učitelje i roditelje.

Procjenom potreba učenika na nivou Centra, dostupnim uvidom u zdravstvene potrebe, profil složenosti razvojno rehabilitacijskih teškoća i potreba učenika, roditeljske zdravstvene, obrazovne, jezične, digitalne kompetencije, socijalno ekonomske mogućnosti i uvjete življenja obitelji, mogućnosti prijevoza, prioriteti su usmjereni na stabilizaciju psihofizičkog i mentalnog zdravlja učenika. Naglasak je na osnaživanju roditelja za zadovoljavajuću zdravstvenu i psihosocijalnu skrb u fazi intenzivnog rasta i razvoja (pubertet, adolescencija) u svrhu poticanja osobnih i socijalnih vještina učenika.

**Ciljevi:**

* Stjecanje, primjena, očuvanje i nadogradnja osobnih, socijalnih kompetencija prema individualnim sposobnostima i mogućnostima učenika u individualnih kurikuluma;
* Usvajanje i očuvanje osnovnih znanja, vještina i navika samostalnosti u zdravlju, skrbi, komunikaciji i suradnji članova školske zajednice, uz strategije podrške i skupne PUN.
* Podrška, usmjeravanje učenika u zadovoljavanju potreba za sigurnošću, druženjem, komunikacijom, zabavom, slobodom, kreativnošću i samopoštovanjem, kroz preventivne i rehabilitacijske aktivnosti proizašle iz edukacija za primjenu različitih programa.
* Inkluzivno uključivanje u život i rad zajednice, uz zdravstvenu, razvojnu i psihosocijalnu podršku unutar /izvan škole do završetka školovanja;
* Daljnji razvoj digitalne i komunikacijske podrške na nivou RO i OOS prema obrazovnim, jezičnim i psihosocijalnim kompetencijama učenika, kroz primjenu BOARDMAKER programa.
* Od posebnog značaja je poticanje dodatnih mogućnosti samoregulacije do 21.g. uz podršku stručnih suradnika kroz primjenu specijaliziranih didaktičkih i rehabilitacijskih metoda i suvremene opreme u sobi za opuštanje, potrebnih kod kriznih stanja učenika.

**Način realizacije**:

U prevenciji su sudjelovale službe podrške. Kroz 2024. godinu provodila se selektivna prevencija zbog promjena doživljavanja i ponašanja, prema indikacijama RV-a za učenike (individualizirana preventivna podrška za potrebe RO /OOS), za roditelje (individualna, timska savjetovanja, tematski roditeljski sastanci p.p.) i za učitelje (individualna i timska savjetovanja, stručna usavršavanja). Bila je izrazito značajna indicirana prevencija i intenzivna inicijativa prema službama podrške uslijed značajno narušenog psihofizičkog statusa i mentalnog zdravlja nekoliko učenika.

* Rad s učenicima - preventivni sadržaji AZOO-a, Preventivni program grada KA provodili su se sukladno stabilnosti stanja i funkcioniranja učenika u odjelima.
* Rad s roditeljima - individualna, timska savjetovanja, tematski roditeljski sastanci p.p.
* Rad s učiteljima – edukacije, savjetovanja, radionice, predavanja

**Preventivna strategija i program –– pokazatelji uspješnosti**

Uspješnost preventivnog programa je prioritetno završetak osnovnoškolskog i srednjoškolskog obrazovanja učenika do 21.g, života, uz zadovoljavajuće očuvano opće psihofizičko i mentalno zdravlje potrebno za život u odrasloj dobi. Ključni kriteriji za uspješnost programa su: primjereni individualizirani ishodi preventivnih timskih savjetovanja, zdravstvene i psihosocijalne skrbi učenicima, roditeljima i obitelji, redovitost pohađanja ŠKOLE. Individualizirani ishodi obuhvaćaju pravo na regulaciju rasporeda za učenike s roditeljima njegovateljima, na privremeno oslobađanje od započetog školovanja, pravo na nastavu u kući, ciklus od 3 do 5 timskih savjetovanja tijekom nastavne godine. Provode se projekti sukladno potrebama selektivne prevencije te intervencije na razini indicirane prevencije. Cilj svih aktivnosti je razvoj osobnih i socijalnih vještina za svakodnevni život učenika, obitelji, za psihosocijalni razvoj i sudjelovanje u zajednici.

Kriteriji za procjenu uspješnosti preventivnog programa uključuju: timsku podršku učenicima, povezana timska praćenja, savjetovanja i preporuke do ostvarivanja potrebne i primjerene zdravstvene ili psihosocijalne skrbi za razvojne, zdravstvene, životne i obiteljske potrebe učenika .Potrebe za selektivnom i indiciranom prevencijom proizlaze iz postojanja i povećanja niza rizičnih činitelja izvan škole i promjena razvoja učenika s teškoćama u učenju i razvoju, vidljivo iz izvješća 2020.-2024., Nastavlja se primjena projekata gdje su izražene potrebe selektivne i indicirane prevencije. Sve opisano proizlazi iz razvojno obrazovnih i razvojno rehabilitacijskih potrebe učenika Centra. Prema Orijentacijskoj listi teškoća u razvoju prati se okvirno razvojno zdravstveni profil djece i mladih uključenih u programe Centra.

|  |  |  |  |  |  |  |
| --- | --- | --- | --- | --- | --- | --- |
|  | **SURADNJA S LOKALNOM ZAJEDNICOM /SLUŽBAMA PODRŠKE**  | **BROJ UČENIKA S REGULACIJOM RASPOREDA POHAĐANJA NASTAVE (zdravstvene potrebe)**  | **BROJ UČENIKA POBOLJŠANOG PSIHOFIZIČKOG I MENTALNOG ZDRAVLJA UZ TIMSKU PODRŠKU**  | **BROJ POTREBA STRUČNE PODRŠKE RODITELJIMA ZA SKRB O DJETETU S TUR** | **BROJ UČITELJA/STRUČNIH SURADNIKA sa ZAVRŠENOM EDUKACIJOM**  | **BROJ** **UČENIKA** **aktivnosti** **INKLUZIJA****PREVENCIJA** |
| **2023./2024.**  | ŠKM. – HZJZ (KA, OG) , OB Karlovac, HZSR-PU (Jastrebarsko, Slunj, Vojnić, Karlovac, Sisak, PU KA, HZZ, Klinika za dječje bolesti Zagreb) UOŠ Jastrebarsko, Karlovac, UOSIKAŽU, Frendofon, redovne OŠ i DV,MZO, AZOO, ordinacije LOM | Regulacija rasporeda prema zdravstvenim potrebama uz potvrdu liječnika ŠKM N= 12Od početka šk. g. 2024. N = 12Privremeno oslobađanje od započetog školovanja zbog zdravstvenih razloga N = 0. Pravo na nastavu u kući N = 3 | N = 20Obuhvaća dodatne povećane potrebe zaštite psihofizičkog ,mentalnog zdravlja učenika - selektivna prevencija, timske kolegiije, savjetovanja roditelja, učenika, za zdravstvenu i/ili socijalnu skrb: N = 4 Indicirana intervencija na inicijativu COODMa | N = 16 – OŠN= 7 – SŠN= 9 – OOS NuK - 3Ukupno 34Obuhvaća podršku stručnih djelatnika Centra za zdravstvene, psihosocijalne, obiteljske, razvojne, životne potrebe učenika i obitelji kroz timska savjetovanja (kompleksne intervencije) | **SVI DJELATNICI** :ŽSV za edukacijske rehabilitatore– uvođenje novih kurikuluma za OŠ učenika s TuR uz naglasak strategijama podrške i prilagodbe UV – edukacija za funkcionalnu analizu ponašanja u zaštiti mentalnog zdravlja učenika s TuR UV–edukacija djelatnika za primjenu metoda i opreme - potpomognuta komunikacija | 99 BROJ PROVEDENIH UPITNIKA ZA POTREBE UČENIKA NA UV – 4 |
| **ŠK.GOD.****2024./5.** **1. polug.** | ŠKM. – HZJZ (KA, OG) , OB Karlovac, HZSR-PU (Jastrebarsko, , PU KA, HZZ, Psihijatrijska bolnica za djecu i mladež. UOŠ Jastrebarsko, Karlovac, UOSIKAŽU, Frendofon, redovne OŠ i DV | Regulacija rasporeda uz potvrdu liječnika ŠKM N= 12Od početka šk. g. 2024. N = 12Privremeno oslobađanje N = 0. Pravo na nastavu u kući N = 3 | N = 20Obuhvaća povećane potrebe zaštite psihofizičkog ,mentalnog zdravlja. selektivne prevencije, timske kolegiije, savjetovanja roditelja, učenika, N = 3 Indicirana intervencija u najavi | N = 16 - OŠN = 6- SŠN = 13 OOSUkupno 35Podršku stručnih djelatnika Centra za zdravstvene, psihosocijalne, obiteljske, razvojne, životne potrebe učenika i obitelji kroz savjetovanja i intervencije | **SVI ČLANOVI UV-** Standardi prevencije Abeceda prevencije STRUČNI TIM – Međuresorna suradnja za nasilje nad / između djece i mladih SŠ – uvođenje novih strukovnih zanimanja za učenike s TuR, u svrhu uključivanja na tržište rada | 103BROJ PROVEDENIH UPITNIKA ZASADZA POTREBE PREVENCIJE KOD UČENIKA NA UV – 1 |

**Aktivnost A600108 Sufinanciranje programa za djecu s teškoćama**

|  |  |  |
| --- | --- | --- |
| **Aktivnost A600108** | **Sufinanciranje programa za djecu s teškoćama** | **14.800,00** |
| **Izvor 1.1.** | **Opći prihodi i primici proračuna** | **5.500,00** |
| **3** | **Rashodi poslovanja** | **5.500,00** |
| **32** | **Materijalni rashodi** | **1.900,00** |
| 322 | Rashodi za materijal i energiju | 1.900,00 |
| **37** | **Naknade građanima i kućanstvima na temelju osiguranja i druge naknade** | **3.600,00** |
| 372 | Ostale naknade građanima i kućanstvima iz proračuna | 3.600,00 |
| **Izvor 5.B.** | **Pomoći iz državnog proračuna - PK** | **9.300,00** |
| **3** | **Rashodi poslovanja** | **7.000,00** |
| **32** | **Materijalni rashodi** | **7.000,00** |
| 321 | Naknade troškova zaposlenima | 2.000,00 |
| 322 | Rashodi za materijal i energiju | 5.000,00 |
| **4** | **Rashodi za nabavu nefinancijske imovine** | **2.300,00** |
| **42** | **Rashodi za nabavu proizvedene dugotrajne imovine** | **2.300,00** |
| 422 | Postrojenja i oprema | 2.300,00 |

Program predškolskog odgoja financira se iz Državnog proračuna s planiranim iznosom od 9.300,00 EUR koji služi za pokriće troškova nabave materijala, opreme, didaktike te stručnih usavršavanja zaposlenih te iz gradskog proračuna u iznosu 5.500,00 EUR koji služe za pokriće troškova prehrane i prijevoza predškolaca s područja Grada Karlovca.

Cilj predškolskog odgoja i naobrazbe djece predškolske dobi s mentalnom retardacijom, s većim teškoćama u razvoju je sistematski razvoj brige o sebi, spoznaje, motorike, komunikacije, emocionalno-socijalnog ponašanja, te igre da se postigne što veći stupanj samostalnosti koja će doprinijeti boljoj integraciji u svakodnevni život.

Program obuhvaća djecu s intelektualnim poteškoćama i većim teškoćama u razvoju u dobi od 4 – 7 godina koja bi nakon završenog predškolskog odgoja nastavila osnovnoškolsko obrazovanje u redovnoj osnovnoj školi ili u našem Centru po programu koji odgovara njihovim intelektualnim mogućnostima i sposobnostima.

Program obuhvaća djecu s područja Grada Karlovca, Županije karlovačke, a po potrebi i šire.

Broj djece polaznika u dvije predškolske skupine iznosi 18.

Karakteristike programa

Predškolski odgoj i obrazovanje odvija se sukladno Programu predškolskog odgoja, naobrazbe i skrbi djece s mentalnom retardacijom s većim teškoćama u razvoju Ministarstva znanosti, obrazovanja i športa RH.

Program ima razvojni karakter što podrazumijeva da svako dijete polazi program od njegovih osnova bez obzira na kronološku dob i dosiže razinu u skladu sa svojim mogućnostima intelektualnog, senzo-motoričkog, govornog i socijalnog razvoja.

Program ima okvirni karakter – na temelju njega izrađuju se individualizirani programi, prilagođeni karakteristikama i potrebama svakog pojedinog djeteta.

Program ima funkcionalni karakter jer je krajnji cilj stavljanje u funkciju svih aspekata dječje ličnosti; od razvoja senzo-motorike, razvoja komunikacije govora, razvoja kreativnosti, vođenje brige o sebi, razvijanje saznanja o sebi, te socijalizaciji, kako bi se stvorile osnove, nakon završenog predškolskog tretmana, za uvođenje djece u primjerene programe odgoja i obrazovanja u skladu s njihovim intelektualnim mogućnostima.

Zakonske podloge za provođenje programa:

Suglasnost na Program odgojno – obrazovnog rada s djecom predškolske dobi s posebnim potrebama (teškoćama u razvoju) pri Centru za odgoj i obrazovanje djece i mladeži Karlovac u Karlovcu (Ministarstvo znanosti, obrazovanja i športa, Klasa: 601-02/06-03/00084, Ur.br.: 533-10-06-5, od 16.05.2006.)

Rješenje Centru za odgoj i obrazovanje djece i mladeži, Karlovac o početku obavljanja djelatnosti odgojno obrazovnog rada s djecom predškolske dobi s posebnim potrebama (Ured državne uprave u Karlovačkoj županiji, Služba za društvene djelatnosti, Odsjek za društvene djelatnosti, Klasa: UP/I –601-02/06-01/0001, Ur.br.:2133-05-01/00-07-6, od 03.05.2007.)

Suglasnost na poludnevni program za djecu predškolske dobi s posebnim zdravstvenim potrebama u organizaciji Centra za odgoj i obrazovanje djece i mladeži u Karlovcu (Ministarstvo znanosti, obrazovanja i sporta, Klasa:601-02/1503/00523, Ur.br.:533-25-15-0005, od 29.09.2015.)

**Aktivnost A600111 Rashodi za zaposlene u osnovnim školama**

|  |  |  |
| --- | --- | --- |
| **Aktivnost A600111** | **Rashodi za zaposlene u osnovnim školama** | **1.578.000,00** |
| **Izvor 5.T.** | **Pomoći iz MZO za plaće OŠ** | **1.578.000,00** |
| **3** | **Rashodi poslovanja** | **1.578.000,00** |
| **31** | **Rashodi za zaposlene** | **1.529.000,00** |
| 311 | Plaće (Bruto) | 1.270.000,00 |
| 312 | Ostali rashodi za zaposlene | 50.000,00 |
| 313 | Doprinosi na plaće | 209.000,00 |
| **32** | **Materijalni rashodi** | **49.000,00** |
| 321 | Naknade troškova zaposlenima | 45.000,00 |
| 329 | Ostali nespomenuti rashodi poslovanja | 4.000,00 |

Rashodi za zaposlene planirani su u iznosu 1.578.000,00 EUR a odnose se na plaće zaposlenika koje se isplaćuju kroz sustav centralnog obračuna plaća, direktno tereteći Državni proračun. Osim za bruto plaće, osigurana su sredstva za prijevoz zaposlenika na posao i s posla, dar djeci, Regres, Božićnicu, otpremnine, pomoći, jubilarne nagrade. Također, Centar je obveznik plaćanja naknade za nezapošljavanje invalida. Ove godine knjižit ćemo isplatu 13 plaća zbog novog Pravilnika o proračunskom računovodstvu.

**Aktivnost A600113 Ostale aktivnosti u osnovnoškolskom obrazovanju**

|  |  |  |
| --- | --- | --- |
| **Aktivnost A600113** | **Ostale aktivnosti u osnovnoškolskom obrazovanju ŠKOLA PLIVANJA – ORGANIZIRANO LJETOVANJE U SELCU** | **5.300,00** |
| **Izvor 1.1.** | **Opći prihodi i primici proračuna** | **5.300,00** |
| **3** | **Rashodi poslovanja** | **5.300,00** |
| **37** | **Naknade građanima i kućanstvima na temelju osiguranja i druge naknade** | **5.300,00** |
| 372 | Ostale naknade građanima i kućanstvima - Škola plivanja | 5.300,00 |

***Opis, Ciljevi i pokazatelji uspješnosti za projekt Škola plivanja / Organizirano ljetovanje u Selcu.***

U šk. god. 2023./2024. u sklopu projekta „Organizirano ljetovanje u Selcu“, od 26. do 29.8.2024.g, sudjelovalo je ukupno 24 učenika Centra (od ukupno prijavljenih 27 učenika - 3 odustala dan prije odlaska zbog zdravstvenih razloga): DOB: od 9 do 20 godina; SPOL: Ž=6, M=18; zastupljenost dijagnoza: kombinirane teškoće u razvoju, poremećaj spektra autizma, Sy Down, višestruke kombinirane teškoće uz zdravstvene teškoće – EPI, teškoće učenje. Učenicima su u pratnji bila 5 djelatnika Centra, profesor. kineziologije, medicinska sestra, dva edukacijska rehabilitatora, stručni suradnik socijalni radnik – voditelj projekta. Smješteni smo bili u Hostelu Karlovac, uz osigurane obroke u vidu samoposluživanja „švedski stol“, počevši od ručka i završivši s ručkom u vidu „lunch paketa“, a prijevoz nam je osiguran autobusom od strane Autotransport Karlovac. Učenici su uživali u druženju, kupanju, plivanju i ronjenju s maskama te kreativnim i sportskim aktivnostima. Posjetili smo i centar Selce gdje smo nakon šetnje bili počašćeni sladoledom od strane direktora Hostela Selce.

Cilj ovog projekta je upoznavanje plivačkih početnika na vodu, osposobljavanje učenika neplivača plivačkim tehnikama i održavanju na vodi, daljnje usavršavanje u plivačkim tehnikama i osamostaljivanje onih učenika koji već imaju određeno plivačko iskustvo. Učenike se potiče i na separaciju od roditelja, provođenje strukturiranog slobodnog vremena, druženje, toleranciju, usvajanje društveno prihvatljivih obrazaca ponašanja u socijalizaciji s vršnjacima, odraslima i kod susreta s novim i nepoznatim osobama, primjereno ponašanje na javnom mjestu, u promjenjivom okruženju, pod nadzorom odraslih osoba.

Od ukupno 24 učenika: 9 plivača početnika, uz pomagala za plivanje, koje se osposobljavalo plivačkim tehnikama i održavanju na vodi, od njih 5 učenika usvojilo tehniku plivanju bez pomagala, uz podršku i nadzor odraslih osoba; 15 učenika koji već imaju određeno plivačko iskustvo koje se usavršavalo u plivačkim tehnikama i u samostalnom plivanju i skakanju u vodu. Iskustvo prve separacije od roditelja, duži boravak i spavanje bez roditelja, imala su 4 učenika, uspješno svladano uz podršku odraslih osoba i vršnjačku podršku. Učenici su usvajali i samostalno korištenje pribora za jelo, samostalan odabir i posluživanje jela – „švedski stol“, točenje pića, korištenje modernih samoposlužnih aparata za sok, primjereno ponašanje za stolom za vrijeme obroka i snalaženje u prostoru s drugim osobama i učenicima stranog govornog područja. Također, 11 učenika zahtijevalo je veću podršku (verbalnu, fizičku) kod obavljanja aktivnosti skrbi o sebi – osobna higijena, tuširanje, toalet 3 učenika, presvlačenje i svlačenje, obuvanje. Svi učenici u određenoj mjeri trebaju podršku (verbalnu, fizičku) odraslih osoba, u različitim aktivnostima i situacijama.

**Tekući projekt T600116 Pomoćnici u nastavi VII**

|  |  |  |
| --- | --- | --- |
| **Tekući projekt T600116** | **Pomoćnici u nastavi VII** | **188.800,00** |
| **Izvor 1.1.** | **Opći prihodi i primici proračuna** | **41.159,00** |
| **3** | **Rashodi poslovanja** | **41.159,00** |
| **31** | **Rashodi za zaposlene** | **41.159,00** |
| 311 | Plaće (Bruto) | 41.159,00 |
| **Izvor 5.2.** | **Pomoći iz državnog proračuna - ostalo** | **22.146,00** |
| **3** | **Rashodi poslovanja** | **22.146,00** |
| **31** | **Rashodi za zaposlene** | **22.146,00** |
| 311 | Plaće (Bruto) | 22.146,00 |
| **Izvor 5.9.** | **Pomoći iz državnog prorač. temeljem prijenosa sredstava EU** | **125.495,00** |
| **3** | **Rashodi poslovanja** | **125.495,00** |
| **31** | **Rashodi za zaposlene** | **110.595,00** |
| 311 | Plaće (Bruto) | 75.695,00 |
| 312 | Ostali rashodi za zaposlene | 12.000,00 |
| 313 | Doprinosi na plaće | 22.900,00 |
| **32** | **Materijalni rashodi** | **14.900,00** |
| 321 | Naknade troškova zaposlenima | 14.000,00 |
| 323 | Rashodi za usluge | 900,00 |

Navedeni projekt odnosi se na rashode za zaposlene na projektu Pomoćnici u nastavi u 2025.god. a pokriva trošak plaća i naknada, počevši od plaće za prosinac 2024. do plaće za prosinac 2025.. kao i prijevoz na posao i s posla te Regres za godišnji odmor, Uskrsnicu, Božićnicu i Dar djeci.

**Kapitalni projekt K600102 Knjige i obrazovni materijal za učenike OŠ**

|  |  |  |
| --- | --- | --- |
| **Kapitalni projekt K600102** | **Knjige i obrazovni materijal za učenike OŠ** | **7.000,00** |
| **Izvor 1.1.** | **Opći prihodi i primici proračuna** | **2.500,00** |
| **3** | **Rashodi poslovanja** | **2.500,00** |
| **37** | **Naknade građanima i kućanstvima na temelju osiguranja i druge naknade** | **2.500,00** |
| 372 | Ostale naknade građanima i kućanstvima iz proračuna | 2.500,00 |
| **Izvor 5.B.** | **Pomoći iz državnog proračuna - PK** | **4.500,00** |
| **4** | **Rashodi za nabavu nefinancijske imovine** | **4.500,00** |
| **42** | **Rashodi za nabavu proizvedene dugotrajne imovine** | **4.500,00** |
| 424  | Knjige, umjetn.djela i ostale izložb.vrijedn. | 4.500,00 |

Iz proračuna Grada Karlovca financiraju se radne bilježnice te drugi obrazovni materijali za učenike osnovne škole a planirana nabavna vrijednost istih je 2.500,00 EUR.

Iz državnog proračuna nabavljaju se udžbenici za sve učenike osnovne škole te za učenike srednje škole ukoliko je obitelj korisnik zajamčene minimalne naknade.

Također, državni proračun osigurava sredstva za nabavu knjiga za školsku knjižnicu – lektirni naslovi i stručne knjige. Planirana vrijednost nabave iz sredstava državnog proračuna je 4.500,00 EUR.

# CILJEVI PROVEDBE PROGRAMA U TROGODIŠNJEM RAZDOBLJU I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA

***CILJEVI***

Centar za odgoj i obrazovanje djece i mladeži Karlovac obavljat će svoje redovne djelatnosti odgoja, naobrazbe, obrazovanja i rehabilitacije učenika s teškoćama u razvoju s boravištem na području grada Karlovca, Karlovačke i susjednih županija što će i nadalje biti prioritet djelatnosti Centra za odgoj i obrazovanje djece i mladeži Karlovac.

Nastojat ćemo i u naredne tri godine kontinuirano dizati kvalitetu nastave na što višu razinu i to na način stalnog kvalitetnog stručnog usavršavanja učitelja, stručnih suradnika, odgajatelja, predmetnih nastavnika, zdravstvenog i administrativno-tehničkih djelatnika. Podizanjem nivoa materijalnih i drugih uvjeta prema našim mogućnostima potrudit ćemo se standard uvjeta odgoja, obrazovanja, rehabilitacije, učeničke prehrane, široke lepeze prevencije, savjetovanja i pomoći učenicima u ostvarenju prava iz socijalne skrbi podići na najviši mogući nivo.

Planiramo nastavak Projekta „Organizirano ljetovanje u Selcu“. Cilj ovog projekta je upoznavanje plivačkih početnika na vodu, osposobljavanje učenika neplivača plivačkim tehnikama i održavanju na vodi, daljnje usavršavanje u plivačkim tehnikama i osamostaljivanje onih učenika koji već imaju određeno plivačko iskustvo

U Centru se uspješno provodi i Preventivni program koji nastavljamo i idućih godina.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije u školi, gradu Karlovcu i na međunarodnoj razini.

Poticat će se razvoj pozitivnih vrijednosti i natjecateljskog duha sudjelovanjem u manifestacijama i natjecanjima u drugim srodnim ustanovama i u partnerskoj školi Milke Šobar Nataše iz Črnomlja (Slovenija).

Slobodne aktivnosti bit će organizirane preko športske grupe i u sklopu produženog stručnog postupka.

Učitelji će tijekom školske godine sudjelovati na seminarima, stručnim skupovima te aktivno provoditi smjernice projekata, posebno projekata ATTEND.

Ne smijemo zaobići problematiku koja je prisutna u većini posebnih ustanova u Republici Hrvatskoj. Naime, uslijed povećanja broja učenika i polaznika s poremećajem iz spektra autizma sve više se susrećemo s učestalim izazovnim stanjem učenika (agresija i autoagresija). Ravnatelji posebnih ustanova uz primjenu iskustava drugih zemalja marljivo rade na rješavanju tog problema jer su sve više prisutna ozljeđivanja učitelja i drugih učenika. Učitelji, edukacijski rehabilitatori, sve rjeđe se javljaju na natječaj za rad u Centru. Porastao je broj nestručnih zamjena (trenutno 5) uz nepopunjena od početka nove školske godine 3 radna mjesta. Navedena situacija zahtijeva veći broj manje brojnijih razreda i odgojno-obrazovnih skupina što zahtijeva veći broj učeničkih prostorija i zaposlenika.

Voljeli bismo biti uključeni u projekte i programe osnivača za uvođenje obnovljenih izvora energije i svakako se nadamo pozitivnom rješenju postojećeg gorućeg problema glede prostornih uvjeta u Centru.

U aktualnoj školskoj godini uspješno provodimo aktivnosti u projektu suradnje s Nacionalnom zakladom za razvoj civilnog društva. U studenom 2024. god. učlanjeni smo u Hrvatsku mrežu za suradnju na Euro-Mediteranu, jedne od sastavnica međunarodne mreže Zaklade Anna Lindh/ALF koja djeluje u Republici Hrvatskoj.

***POKAZATELJI USPJEŠNOSTI***

Pokazatelji uspješnosti bit će ujedno i pokazatelji u razvojnom, odgojnom i zdravstvenom aspektu pojedinih učenika, veći broj školskih projekata /priredbi/manifestacija, broj učenika koji su uključeni u različite školske projekte/priredbe/manifestacije, broj osvojenih mjesta i medalja na županijskim i državnim natjecanjima učenike s teškoćama u razvoju. U svakom segmentu poticat će se izražavanje kreativnosti, talenata i sposobnosti naših učenika.

**Učenička zadruga „Leptir“**

Učenička zadruga "Leptir" sudjelovala je ove godine na Županijskoj smotri učeničkih zadruga Karlovačke županije  održanoj  17. svibnja 2024.g. u OŠ Turanj. Na Smotri su sudjelovali učenici 2. razreda srednje škole David Halar i Pantelija Pekić i voditeljica UZ Đurđa Guštin te su osvojili četvrto mjesto.

**Projekt s Medicinskom školom Karlovac**

Kao i prethodnih godina, nastavili smo provedbu projektne suradnje s Medicinskom školom Karlovac. Ove školske godine provodimo  2 projekta. Projekt pod nazivom “Samozbrinjavanje i educiranje učenika kroz edukaciju i praktičan rad“ provode medicinske sestre i tehničari, dok projekt „Promicanje fizičkog zdravlja i kvalitete života djece s teškoćama u razvoju“ provode fizioterapeuti Medicinske škole. Oba projekta provode učenici trećih i četvrtih razreda pod mentorstvom svojih voditelja.

Učenici na taj način provode dio svoje obvezne stručne prakse, a istovremeno razvijaju vještine rada s djecom s teškoćama te stječu nova znanja i iskustva u praktičnoj nastavi. Polaznici našeg Centra rado surađuju tijekom provedbe određenih planiranih aktivnosti. Ostvarivanjem dugoročnih ciljeva ovih  projekata  razvijati  će se stručne kompetencije i pozitivni stavovi prema osobama s teškoćama, dok će učenici Centra dobiti potrebu  zdravstvenu podršku koja im je potrebna pri njihovom osamostaljivanju u aktivnostima samozbrinjavanja i brige o zdravlju.

**Tjedan filantropije u Zadru**

Učenice 2. razreda srednje škole Centra u pratnji razrednice Dubravke Lenuzzi sudjelovale su na Tjednu filantropije i 1. radnom sastanku predstavnika mladih i starijih osoba te predstavnika gradova i škola uključenih u Program „Potencijali zajednice“, koje je Nacionalna zaklada za razvoj civilnog društva organizirala u Zadru, 30.9. i 1.10. 2024. godine.

Družili su se na pomno osmišljenim radionicama s učenicima i predstavnicima starijih osoba iz gradova Slunja, Duga Rese, Zadra, Šibenika, Drniša i Karlovca. Zajedno s ostalima, predstavili su svoj grad i njegove potencijale. Upoznali su samostan sv. Frane u Zadru i sudjelovali na radionicama sa štićenicima samostana, vidjeli crkvu sv. Donata, slušali zadarske orgulje i doživjeli Pozdrav suncu.

**Potencijali zajednice**

IMPACT Centar u Zadru, je od 7. do 9. studenoga, bio domaćin prvog modula izobrazbe za sudionike programa “Potencijali zajednice” u sklopu i 3.0 Strateškog partnerstva.

Program je okupio sudionike iz 8 gradova iz 3 županije te 10 srednjih škola, s ciljem jačanja potencijala lokalnih zajednica kroz inovativne i održive pristupe.

Učenice 2. razreda srednje škole našeg Centra u pratnji razrednice sudjelovale su na 1.obrazovnom modulu u sklopu Programa "Potencijali zajednice" u Zadru od 7. do 9. studenog 2024.god., kojeg je organizirala Nacionalna zaklada za razvoj civilnog društva. U programu sudjeluju predstavnici nekoliko gradova - Zadra, Šibenika, Biograda na Moru, Slunja, Drniša, zatim učenici i učitelji Šumarske i drvodjeljske škole, Učeničkog doma Duga Resa, te umirovljenici. Stekle su vrijedno iskustvo i nova znanja.

Planira se sudjelovanje i provedba projekta i tijekom 2025. godine.

**SPORTSKE AKTIVNOSTI:**

Organizirano bavljenje sportskim aktivnostima učenika većeg interesa za bavljenje sportom, zadovoljavanje učenikovih potreba za kretanjem i igrom. Učenike se uči i potiče na poštivanje pravila, odgovornosti, samokontrole, osamostaljivanje u skrbi o sebi, uvažavanje i briga o drugima. Odlaskom na natjecanja u zemlji (Državno natjecanje učenika s intelektualnim teškoćama u Poreču) i inozemstvo (Športsko natjecanje u badmintonu u Sloveniji) učenici razvijaju i nadograđuju socijalne vještine, obrasce primjerenog ponašanja u javnosti, u grupi vršnjaka – poznatih i nepoznatih, prema odraslim osobama i autoritetu, u novom i nepoznatom okruženju, uz nadzor odraslih osoba.

**Državno sportsko natjecanju za učenike s intelektualnim teškoćama u Poreču:**

U periodu od 18. do 20.3.2024.g. učenici našeg Centra sudjelovali su na Državnom sportskom natjecanju za učenike s intelektualnim teškoćama koje se održavalo u Poreču. Na natjecanje je išlo 8 učenika (od 9 prijavljenih jedan učenik odustao zbog objektivnih razloga) u pratnji 3 voditelja, a takmičili su se u atletici i stolnom tenisu. Martina Prežgaj, učenica 1.r.SŠ, pod vodstvom profesora Daria Cedilaka, osvojila je prvo mjesto - zlatnu medalju u disciplini bacanja kugle, a Marija Fudurović, učenica 7.r.OŠ, pod vodstvom profesora Domagoja Ribara, osvojila je treće mjesto - brončanu medalju u disciplini trčanje na 80 m. Svim ostalim učenicima dodijeljene su utješne medalje za sudjelovanje i uložen trud.

NAPOMENA: Planira se odlazak na Državno prvenstvo učenika s intelektualnim teškoćama za šk. god. 2024./2025. koje će se održati u trajanju od četiri dana u periodu od 13. do 21.3.2025.g.

**Međunarodno prvenstvo u badmintonu za učenike s intelektualnim teškoćama**

U četvrtak 7. 11. 2024. g. učenici naše škole sudjelovali su na međunarodnom prvenstvu u badmintonu na poziv organizatora OŠ „Milke Šobar-Nataše“ iz Črnomlja u Sloveniji. Sudjelovalo je četvero učenika naše srednje škole: Martina Jurčević, Pantelija Pekić, David Halar i Bojan Šašo. Voditelj je bio profesor Tzk Dario Cedilak. Bila je to prilika da se naši učenici druže i upoznaju sa vršnjacima iz Slovenije, Hrvatske i Bosne i Hercegovine, ali i da odmjere snage u ovom sve popularnijem sportu. Priznanja su se dijelila ekipno i u muškoj konkurenciji naša škola je zauzela drugo mjesto, a u ženskoj treće mjesto. Svakako treba istaknuti i pohvaliti rezultat Bojana Šaše, koji je ostvario 3 pobjede samo jedan poraz.

**EDUKACIJE I STRUČNI SKUPOVI**

**ABBA TERAPIJA**

Djelatnici našeg Centra 31.8. i 2.9.2024.g. pohađali su dvodnevnu edukaciju iz ABBA terapije koju je vodila gđa. Rea Vuksan, licencirana stručnjakinja za obuku, provedbu i superviziju za Primijenjenu analizu ponašanja (engl. Applied Behavior Analysis). Ovaj znanstveno utemeljeni pristup obuhvaća niz strategija za učinkovitu promjenu ponašanja, a tijekom višegodišnjih znanstvenih istraživanja pokazao se kao značajna i uspješna metoda u rehabilitaciji djece s poremećajem iz spektra autizma, kao i kod drugih teškoća u ponašanju i razvoju djece, adolescenata te odraslih.

**Radionica: ASISTIVNA TEHNOLOGIJA**

Ususret novoj školskoj godini, dana 4.9.2024.g. u Centru je održana interaktivna radionica o korištenju asistivne tehnologije u nastavi. Naučili smo kako izraditi pojedine materijale i tako olakšati učenicima svakodnevnu komunikaciju. Nadalje, dobili smo pojedine ideje za korištenje u nastavi i slobodnim aktivnostima.

**Svjetski dan oralnog zdravlja - projekt "Zubna putovnica"**

Dana 20.ožujka 2024.godine, povodom obilježavanja Svjetskog dana oralnog zdravlja, naš je Centar imao čast biti domaćinom stručnog skupa u sklopu Nacionalnog programa "Zubna putovnica" koji se u Republici Hrvatskoj provodi od 2017.godine, a s ciljem zaštite oralnog zdravlja predškolske i školske djece.

Na skupu su sudjelovali stručnjaci i predstavnici Ministarstva zdravstva, Hrvatskog zavoda za javno zdravstvo, Ministarstva znanosti i obrazovanja te Agencije za odgoj i obrazovanje, uz prateće suradnike i sudionike, a poziv je upućen i pročelnicima ureda za odgoj i obrazovanje svih županija Republike Hrvatske.

Namijenjen je ustanovama koje su sudjelovale u projektu na temu nadziranog četkanja zubi s ciljem smanjenja karijesa u ranoj i predškolskoj dobi djece. U sklopu programa upriličena je dodjela certifikata ustanovama koje su sudjelovale u nacionalnom programu na tu temu.

Ovaj projekt promiče razvijanje svijesti o važnosti dentalne higijene i njenom značaju u očuvanju općeg zdravlja od najranije dobi.

**PROJEKTI:**

**Čitanje ne poznaje granice – Branje ne pozna meja“**

Cilj projekta je promocija čitanja nacionalnih književnosti kroz razvoj svih vrsta pismenosti, a književna djela čitaju se naglas u skladu s Odlukom Europske organizacije za promicanje čitanja EU READ.

Projekt se provodi u hrvatskim i slovenskim osnovnoškolskim knjižnicama. U hrvatskim se školama čitaju prijevodi slovenskih autora,  a u slovenskim hrvatskih autora. Književna djela čitaju se naglas  i povezuju  s Nastavnim planom i programom. Sudjeluju cijeli razredi, interesne skupine i nastavno osoblje. Za završni susret, koji se u pravilu organizira potkraj nastavne godine, pripremi se kraći program kojim se prikaže djelo koje se čitalo. Projekt pored čitanja i obrade književnog djela sadrži i istraživački rad u kojem učenici istražuju povijest, kulturu i znamenitosti kraja škole partnera.  Voditelji povežu dvije škole (jednu hrvatsku i jednu slovensku) koje zatim kroz nastavnu godinu međusobno surađuju.  Škole partneri same dogovaraju koja će djela čitati, koji će razredi/interesne skupine sudjelovati te kada i gdje će organizirati završnicu projekta. Na završnom susretu  jedni drugima prezentiraju djela koja su čitali i aktivnosti kojima su čitanje popratili, međusobno se bolje upoznaju te razmjene iskustva i dojmove. Škola domaćin  organizira turističko razgledavanje mjesta kako bi učenici upotpunili svoja istraživanjem, stečena znanja.

Dakle glavni ciljevi ovog projekta su: promicanje i poticanje čitanja naglas, promocija školske knjižnice, razvijanje svijesti o važnosti i utjecaju  čitanja naglas, razvoj čitalačkih sposobnosti i vještina, razvoj svih vrsta pismenosti, promocija hrvatske dječje književnosti,  jezika,  povijesti i kulture, upoznavanje djela slovenske dječje književnosti, jezika, povijesti i kulture, uporaba novih medija u interpretaciji književnog djela, bogaćenje jezika i razvoj kritičkog mišljenja, kreativno i suradničko korištenje Informacijsko-komunikacijske tehnologije, ovladavanje metodama istraživačkog rada, unapređivanje vještina i sposobnosti javnog nastupa, promocija europskog identiteta.

I ove školske godine, 12.6. 2024.g., učenici su s veseljem sudjelovali u projektu "Čitanje ne poznaje granice - Branje ne pozna meja" u partnerstvu s našim prijateljima iz OŠ Milke Šobar - Nataše iz Slovenije te su gostovali kod njih u Črnomelju. Uživali su u čitanju slikovnice "Leon lav", autorice Manice K. Musil te priče "Svemirko" iz zbirke "Ding dong priče", autorice Jane Bauer. Snimili su kratki film u kojem se može vidjeti što su sve radili tijekom projekta. Vesele se čitati nove stranice jer čitanje ne poznaje granice.

**ATTEND**

U veljači 2024.g. dvije djelatnice Centra Ivana Lukić i Helena Šeperić, posjetile su Island u sklopu projekta ATTEND. Posjetile su dvije škole (Fellaskoli, Klettaskoli) gdje su mogle vidjeti primjere inkluzije učenika s teškoćama u redovnu školu te strukturu i organizaciju rada u školi s posebnim programom. Sa suvremenim IKT sredstvima imale su se priliku upoznati u STEM centru Mixtura. Tim vrijednim iskustvom skupile su mnoštvo ideja koje mogu primijeniti u svom svakodnevnom radu, a osobito na području primjene asistivne tehnologije.

**ERASMUS+**

U svibnju 2024.g. u našem Centru u posjeti su bili učenici srednje škole Mándy Iván Szakiskola iz Budimpešte u sklopu Erasmus+ projekta. Sudjelovali su u izradi keramičkih pločica s motivima ribe pod nazivom "Riba ribi grize rep", u izradi tradicionalnog jela štrukli, a sam proces izrade bio je olakšan uz primjenu asistivne tehnologije i povezali su se s učenicima iz srednje škole našeg Centra. Bila je održana radionica čišćenja obale rijeke "Eko-akcija" u kojoj su sudjelovali naši učenici i učenici iz srednje škole Mándy Iván Szakiskola. Također, imali su priliku programirati uz našeg robota "Botley-a" te ujedno i čuti zanimljivu priču o očuvanju okoliša i razvrstavati otpad u za to predviđene kontejnere. Zajedno s našim učenicima izradili su hotel za kukce te ne sumnjamo da će u njemu svoj dom naći mnoštvo kukaca. Volimo biti ekološki osviješteni.

**„Čitanje bez muke****“**

Ministarstvo znanosti i obrazovanja podržalo je naš projekt „Čitanje bez muke“ i osiguralo sredstva za opremanje ugodnog prostora za provedbu izvannastavne aktivnosti: Čitalački klub.

Učenici sudjeluju u čitalačkim, senzoričkim, likovnim i drugim radionicama. Osim učenicima uključenima u izvannastavnu aktivnost, prostor je dostupan i ostalim učenicima našega Centra kako bi ih se potaknulo na redovito čitanje. Naši učenici provode vrijeme u čitanju zanimljivih i njima prilagođenih sadržaja. Na taj način razvijaju vještine čitanja, kreativnost, socio-emocionalne vještine i jačaju samopouzdanje s ciljem poboljšanja kvalitete življenja.

 Ravnatelj:

 Volodymyr Kubinskyy, prof.